**Der Sport-David und Goliath**

|  |  |  |  |  |  |  |
| --- | --- | --- | --- | --- | --- | --- |
| **Az óra tartalma:** Istennel győzedelmeskedni a harcban – Küzdelem, harc fizikai és szellemi síkon - egy biblia téma bemutatásán keresztül  **Az óra céljai:**  Ismeret: A sport témakörhöz tartozó szókincs fejlesztése, egyszerű mondatok alkotása kötőszavak segítségével  Képességfejlesztés: értő olvasás és a szóbeli kommunikáció fejlesztése  Személyiségfejlesztés: Életvezetési kompetencia fejlesztése: Isten segítségül hívása nélkülözhetetlen a nehéz élethelyzetekben | | | | | | |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma** | **Tananyagok/Eszközök** | **Megjegyzések** |
| 2 perc | Köszönés.  Bevezető játékos feladattal a tanulók sporttal kapcsolatos már meglévő tudásának felelevenítése | Egyéni válaszadás a tanár felszólítására,  pld. *A – Athletik,*  *B- Basketball,*  *G, wie Gymnastik, L, wie Laufen,  T, wie Tennis.* | Egy-egy tanulót felszólít, és egy már tanult sportág kezdőbetűjét mondja. *Sag mir eine Sportart mit dem Buchstaben A!*  *Mit dem Buchstaben B! G, wie… L, wie… T, wie… etc.* | csoportos válaszadás | nincs | A tanár lehetőleg minden tanulót szólítson fel legalább egyszer. A tanár villámkérdéseire  a tanulók a már meglévő tudásuk birtokában gyors választ adjanak. |
| 2  perc | Bevezető kérdésekkel az óra anyagának ismertetése-a tanulók témával kapcsolatos előzetes ismereteinek ellenőrzése, felidéztetése | Egyéni válasz jelentkezés alapján | Tanári kérdés az előző óra anyagának felelevenítéséhez és az új óra anyagának bevezetéséhez.  *Was machen die Leute auf den Bildern?* | csoportos válaszadás | Sporttal kapcsolatos fotómontázs kivetítése interaktív táblán | Sporttal kapcsolatos igék, kifejezések gyűjtése: *schwimmen, laufen, joggen, Gymnastik machen, Fußball spielen …* |
| 6 perc | Szemantizálás- az új ismeretek prezentálása | A tanulók itt ismerik meg a feldolgozandó szövegben előforduló új szavakat, kifejezéseket, amelyek a sport témakör szókincsét tovább bővítik.  Az új szavakat kiírják a szótárfüzetbe. | *Wie passen die Wörter und Bilder zusammen? Finde die Paare!* Szükség szerint irányít. | Pármunka | LearningApps: - *David und Goliath Sem 1*  Tanulói szótárfüzet  online szótárak | <https://learningapps.org/display?v=p8qiqgm6a18>  A tanulók ebben a feladatban a megadott német szavakhoz keresik meg a megfelelő képet.  Szükség esetén használhatják az online szótárakat. |
| 5 perc | Szemantizálás.  A szövegben szereplő olyan szavak megismerése, melyek kapcsolódnak a sporthoz is. | A tanulók kitöltik a kereszt-rejtvényt, amely során gyakorolják az előző feladatban megtanult szavakat is. | *Such die Wörter im Text!*  Elmagyarázza a feladatot, kiosztja a fénymásolt lapon a feldolgozandó bibliai történetet. | Egyéni munka | Keresztrejtvény-LearningApps: - *David und Goliath  Sem 2*  Feldolgozandó bibliai szöveg:  *Sport - David und Goliath*    Néme\_6\_evf\_A1\_2\_tmcs\_sanyag1\_PE | A szavak jelentését magyarul adjuk meg, ezeket kell  a tanulóknak kikeresni a szövegből és beírni a keresztrejtvénybe. A szavaknak mind a két jelentését megadjuk, (ami a szövegben szerepel és a **harchoz** kapcsolódik és a másik jelentését, ami a **sport** témához kapcsolódik, pl. *kämpfen* = harcol, küzd)  <https://learningapps.org/display?v=phqmsn7z318> |
| 10 perc | Szemantizálás.  Az új ismeretek elemzése  -a szöveg elolvasása, feldolgozása | A tanulók megismerik a bibliai történetet | *Lest und übersetzt euren Text! Macht eine ungarische Zusammenfassung!* Szükség esetén segíti a tanulókat a nehezebb szövegrészek fordításában. | Csoportmunkában szövegfeldolgozás | Feldolgozandó bibliai szöveg:  *Sport - David und Goliath* | A szöveget három bekezdésre osztva adjuk a tanulók kezébe. Ennek megfelelően a tanulócsoportot is három (tudásszint alapján heterogén) kiscsoportra osztjuk. Egy kiscsoport csak egy bekezdéssel foglalkozik, közösen fordítják le a szövegrészt és egy magyar nyelvű összefoglalást prezentálnak a tanulócsoport előtt. Így a tanulók megismerik a bibliai történetet. |
| 7 perc | Alkalmazás - az óra elején megismert szavak begyakorlása mondatalkotással | A tanulók differenciáltan dolgoznak. | *Bilde Sätze!*  Irányít, segít, ha szükséges | Pármunka | LearningApps program segítségével gyakorlás:   * *David und Goliath An 1* * *David und Goliath An 2* * *David und Goliath An 3*   *Megoldókulcs :*  Néme\_6\_evf\_A1\_2\_tmcs\_sanyag2\_PE | A LearningApps program segítségével készül a feladat.  1) A megadott szavak segítségével a tanulók egyszerű mondatokat képeznek, a szavakat nem kell ragozni sem, csak a helyes sorrendet kell megállapítani.  <https://learningapps.org/display?v=pbhy49mja18>  2) Több a megadott szó (hosszabb mondatok alkotása történik, és a szavakat, pl. igéket, névelőket, főneveket már ragozni is kell, miközben a sorrendet is megállapítják a tanulók).  <https://learningapps.org/display?v=pi4jjjg7t18>  3) A feladat u.a. mint a 2-es csoportnál, de itt a tanulók úgy alkotnak hosszabb mondatokat, hogy az egyszerűbb kötőszavak segítségével összetett mondatokat alkotnak (*und, aber, oder, denn*).  <https://learningapps.org/display?v=pk4jcfvzn18> |
| 10 perc | Rendszerezés és rögzítés.  Nevelési cél megvalósítása. | A tanulók válaszolnak a tanár kérdéseire.  A tanulók elmondják a bibliai történettel kapcsolatos élményeiket, megszerzett friss ismereteikről beszámolnak. | A tanár rákérdez, hogy mi tetszett a tanulóknak ezen az órán, melyik új szót tanulták/jegyezték meg.  *Sag mir ein neues Wort!*  A tanár a történet tanulságát levonandó kérdéseket tesz fel: *Wer hilft David im Kampf ?*  *Warum siegt David über Goliath?  Wer hilft dir in schweren Situationen? Kannst du über deinen "Goliath” siegen?Wie?* | Csoportos válaszadás | nincs | Megbeszélik a történet tanulságát irányított kérdések segítségével. |
| 2  perc | Értékelés | A tanulók összegzik a feladatlapok megoldása során szerzett pontjaikat. | A feladat-megoldások során szerzett pontok összegzése, tanulói munkák értékelése, jutalmazása. | Csoportos válaszadás | Interaktív tábla: szerzett pontok összegzése | Az online feladatlapok szerzett pontjainak összeadásával eredményt hirdethetünk. Jutalmazhatjuk a legjobban teljesítő tanulókat jutalompontokkal vagy osztályzattal. |
| 1  perc | Házi feladat megbeszélése, elköszönés | A tanulók feljegyzik a füzetükbe a házi feladatot. | *Schreib eine neue Geschichte mit dem Titel: Der Sieg.* | egyéni munka írásban | füzet | A megismert új szavak otthoni begyakorlása történik.  A tanulóknak önállóan kell egy új történetet megírni minél több tanórán megtanult szó felhasználásával.  A következő órán a legsikeresebb történet megíróját jutalmazhatjuk. |